**Ársfundur Fjár- og hjarðhundadeildar haldinn þann 20.02.20 á skrifstofu Hundaræktarfélags Íslands.**

Í stjórn 2019 -2020 sitja Guðríður Eva Þórarinsdóttir (formaður) Birna Sólveig Kristjónsdóttir(meðstjórnandi), Heidi Line Olsen (meðstjórnandi), Svava Björk Ásgeirsdóttir (ritari) og Ólafur Smári (gjaldkeri).

Allir stjórnarmeðlimir eru mættir fyrir utan Ólaf Smára sem boðaði forföll.

Fundurinn er frekar fámennur, um 20 manns, þrátt fyrir að hafa verið auglýstur oftar en einu sinni og áminning send út daginn áður á samfélagsmiðlum.

***Dagskrá:***

*1. Kosning fundarstjóra og ritara  
2.  Skýrslur tengiliða  
3. Skýrsla stjórnar  
4. Ársuppgjör frá gjaldkera  
5. Kosningar tengiliða allra tegunda  
6. Kosning um breytta stigagjöf innan deildarinnar   
7. Kosning stjórnarmeðlima – kosið er um 3 sæti til 2 ára  
    Heidi gekk úr stjórn í byrjun árs þegar hún flutti erlendis. Guðríður og Ólafur Smári gefa hvorugt kost á sér til áframhaldandi stjórnarsetu.  
8. Önnur mál*

**1.Skipan fundarstjóra og ritara fundar.**

Fundurinn samþykkir Jónínu Guðmundsdóttur sem fundarstjóra fundar og Svövu Björk Ásgeirsdóttur sem ritara fundar.

**2. Skýrslur tengiliða:**

Skýrslur australian shepherd, australian cattle dog, border collie,briard, shetland sheepdog og white swiss shepherd dog lesnar upp. Þeir tengiliðir sem mættir voru lásu upp sínar ársskýrslur, hinar skýrslurnar voru lesin upp af Guðríði formanni. Vert er að þakka þeim tengiliðum kærlega fyrir sem hafa skilað sínum skýrslum. Allar skýrslur sem hafa verið mótteknar eru komnar inn á heimasíðu deildar, [www.smalar.net](http://www.smalar.net) Tengiliðir annarra tegunda eru hvattir til að skila af sér skýrslum hið fyrsta.

**3. Ársskýrsla Fjár – og hjarðhundadeildar:**

Guðríður fráfarandi formaður les ársskýrslu fjár – og hjarðhundadeildar. Markmið stjórnar var að bjóða upp á fleiri viðburði til að virkja félagsmenn til þátttöku og að kynnast, og það tókst að nokkru leyti þó alltaf megi gera betur. Vert er að nefna að mikilvægt er að ræktendur innan deildar sem og tengiliðir séu duglegir að miðla til nýrra hvolpakaupenda þeim uppákomum, fræðslu og viðburðum sem í boði eru, bæði innan deildar sem og innan HRFÍ. Stjórn stóð fyrir göngu og vöfflukaffi í Sólheimakoti í vor, smalaeðlipróf var haldið í haust, deildardegi að Vindhóli í haust, uppskeruhátíð / jólafundi í desember og fræðslukvöldi í febrúar. Lesa má ársskýrslu deildar á heimasíðu deildar: <https://www.smalar.net/uploads/6/1/8/0/6180116/a_rssky_rsla2019.pdf>

**4. Skýrsla gjaldkera.**

Guðríður les upp skýrslu gjaldkera. Inneign á reikning 439.415 kr. Tekjur ársins 85.925 kr. Samtals 525.340 kr inneign. Skýrsla er borin undir fundinn og samþykkt af viðstöddum.

**5. Kosningar tengiliða:**

Samþykkt er á fundinum að eftirfarandi tengiliðir haldi áfram störfum:

* Jóhanna Magnúsdóttir fyrir australian cattle dog.
* Silla Rósa Dal Christensen er áfram tengiliður australian shepherd.
* Tengiliður border collie er áfram Guðrún Sigurðardóttir.
* Fyrir briard er Stella Sif Gísladóttir.
* Tengiliður fyrir shetland sheepdog er áfram Lilja Dóra
* Fyrir white swiss shepherd dog er áfram Hjördís Helga Ágústsdóttir.

**6.Kosning um breytingar á stigagjöf**

Mikil og góð umræða átti sér stað varðandi breytingatillögu sem lagð var fram varðandi stigagjöf. Breytingatillagan kom til vegna erindis sem stjórn barst frá Ernu Sigríði Ómarsdóttur. Stjórn leist vel á tillöguna, enda hafði umræðan verið til staðar um nokkurra ára skeið en engar ákvarðanir teknar um að gera breytingar. Tillagan var lagð fram og gátu félagsmenn lesið hana fyrirfram og mætt á ársfund ef þeir höfðu hug á að kjósa um þessa tillögu.

Ákveðið var að fundurinn myndi kjósa um ákveðnar breytingar á stigagjöf, þær yrðu samþykktar eða felldar.

* Fyrsta tillaga var að taka Best in Show stig út, 14 kusu með tillögunni, 1 var á móti, rest sat hjá. Tillagan var samþykkt.
* Önnur tillaga var að breyta stigum í úrslitum um sæti í tegundahóp í 5 stig fyrir 1.sæti, 4 stig fyrir 2.sæti, 3 stig fyrir 3.sæti og 2 stig fyrir 4.sæti. Tillagan var samþykkt, 10 voru samþykkir, enginn var á móti, rest sat hjá.
* Umræða um eftirfylgni og aðstoð við að koma nýrri stigagjöf á laggirnar. Ákveðið að breytingin taki gildi frá og með deginum í dag og sé til reynslu í eitt ár.
* Kosning um breytingatillögu á stigagjöf deildar í heild sinni. Hún var samþykkt með 10 atkvæðum, 7 voru á móti og 1 sat hjá.
* Ákveðið að skipa nefnd sem fylgir þessum breytingum eftir: Erna S.Ómarsdóttir, Jóhanna Guðmundsdóttir, Theódóra Róbertsdóttir og Silla Rósa Dal Christensen bjóða sig fram í þetta hlutverk og er það samþykkt af fundinum.

**7. Kosning stjórnarmeðlima**

Kosið er um 3 sæti að þessu sinni. Heidi Line Olsen gekk úr stjórn vorið 2019. Guðríður Eva og Ólafur Smári bjóða sig ekki fram til áframhaldandi starfa. Er þeim öllum þökkuð vel unnin störf í þágu deildar.

**Frambjóðendur eru:**

- Elín Lára Sigurðardóttir, Guðrún Sigurðardóttir dóttir hennar kynnir hennar framboð.

- Jónína Guðmundsdóttir kynnir sig.

- Silla Rósa Dal Christensen kynnir sig.

- Jóhanna Eivinsdóttir kynnir sig

Kosning fór fram og voru úrslit sem hér segir:

Elín Lára, 13 atkvæði, Silla Rósa 11 atkvæði, Jónína 14 atkvæði, Jóhanna 11 atkvæði. Kosið var á milli Sillu Rósu og Jóhönnu og var Silla Rósa með 7 atkvæði og Jóhanna með 10 atkvæði.

**Nýjir meðlimir stjórnar eru því Jónína Guðmundsdóttir, Elín Lára Sigurðardóttir og Jóhanna Eivinsdóttir. Svava Björk Ásgeirsdóttir og Birna Sólveig Kristjónsdóttir halda áfram.**

**8.Önnur mál:**

- Silla Rósa Dal Christensen tekur til máls. Að hennar mati á stigahæsti hundur deildar að fá öll sín stig metin inn. Árangur á sýningum sem og á vinnuprófum. Að hennar mati er það hvatning til félagsmanna að auka vinnu með hundinum sínum. Theódóra Róbertsdóttir leggur til að verðlauna megi stigahæsta vinnuhund innan hverrar tegundar í deild.

Fundi slitið kl.22:00.